У чэрвені ў РЦДМ займаліся каля 400 хлопчыкаў і дзяўчынак. Прычым сюды прыходзяць школьнікі не толькі з Пастаў, але і з іншых гарадоў — Маладзечна, Мінска, Полацка, якія прыязxadджаюць да бабуль на канікулы. Таксама з 1 па 24 чэрвеня на базе цэнтра, як і ў мінулыя гады, працаваў дзённы лагер для творча адораных дзяцей “Акадэмія зорак”. Яго рэгулярна наведвалі 25 пастаўчан ва ўзросце ад 7 да 14 гадоў. Яны не толькі аздараўляліся, але і замацоўвалі і пашыралі тыя веды, якія атрымалі ў аб’яднаннях па інтарэсах на працягу навучальнага года. З гэтай мэтай праводзілася шмат майстар-класаў, творчых сустрэч па розных напрамках дзейнасці.